pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงยุติธรรม ร่วมมือ ๒๒ หน่วยงาน ลงนามบันทึกข้อตกลง
วันจันทร์ที่ 11 กุมภาพันธ์ 2562
กระทรวงยุติธรรม ร่วมมือ ๒๒ หน่วยงาน ลงนามบันทึกข้อตกลง
กระทรวงยุติธรรม ร่วมมือ ๒๒ หน่วยงาน ลงนามบันทึกข้อตกลง "ความร่วมมือเสริมสร้างการรับรู้สู่ชุมชน เสริมสร้างการรับรู้ให้กับประชาชน เพื่อการพัฒนาที่ยั่งยืน"
ในวันจันทร์ที่ ๑๑ กุมภาพันธ์ ๒๕๖๒ เวลา ๑๓.๓๐ น.
ณ ตึกสันติไมตรี ทําเนียบรัฐบาล
พลเอก​ ประยุทธ์ จันทร์โอชา นายกรัฐมนตรี​
เป็นประธานสักขีพยานพิธีลงนามบันทึกข้อตกลงความร่วมมือการบูรณาการเสริมสร้างการรับรู้สู่ชุมชน​
พร้อมทั้ง ปาฐกถาพิเศษ​ เรื่อง​ "การสร้างการรับรู้สู่ชุมชน​ เพื่อการพัฒนาที่ยั่งยืน"
โดยมี​ พลอากาศเอก​ ประจิน​ จั่นตอง​ รองนายกรัฐมนตรีและรัฐมนตรีว่าการกระทรวงยุติธรรม​ ร่วมเป็นสักขีพยาน​
โอกาสนี้​ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม​
และหัวหน้าส่วนราชการ จํานวน ๒๒ หน่วยงานได้ร่วมลงนามบันทึกข้อตกลง
ระหว่างกระทรวงมหาดไทย หน่วยงานระดับกระทรวง และหน่วยงานอื่นที่เกี่ยวข้อง
เพื่อให้การขับเคลื่อนภารกิจและนโยบายสําคัญของรัฐบาลในการแก้ไขปัญหาความเดือดร้อนของประชาชน
บรรลุผลสําเร็จอย่างเป็นรูปธรรม โดยร่วมมือการบูรณาการขับเคลื่อนการดําเนินงานจากทุกภาคส่วน
ที่เกี่ยวข้องตามแนวทางประชารัฐ โดยเฉพาะการสร้างการรับรู้เกี่ยวกับแนวทางและมาตรการดําเนินงาน
ของรัฐบาลที่เป็นไปในทิศทางเดียวกัน ซึ่งจะเป็นกลไกสําคัญที่ทําให้ประชาชนมีความเข้าใจที่ถูกต้องเกี่ยวกับภารกิจ
และนโยบายของรัฐบาล อันจะนําไปสู่การพัฒนาที่ยั่งยืนต่อไป
รัฐบาลไทย-ข่าวทำเนียบรัฐบาล-นายกรัฐมนตรีมีสารแสดงความยินดีถึงนายกรัฐมนตรีสหราชอาณาจักร
วันจันทร์ที่ 19 มิถุนายน 2560
นายกรัฐมนตรีมีสารแสดงความยินดีถึงนายกรัฐมนตรีสหราชอาณาจักร
ภายหลังการจัดตั้งรัฐบาลชุดใหม่อย่างเป็นทางการ เมื่อวันที่ 11 มิถุนายน 2560
ตามที่นางเทรีซา เมย์ ได้ประกาศจัดตั้งรัฐบาลสหราชอาณาจักรชุดใหม่อย่างเป็นทางการ เมื่อวันที่ 11 มิถุนายน 2560 นั้น
พลเอกประยุทธ์ จันทร์โอชา นายกรัฐมนตรี มีข้อความสารแสดงความยินดีถึงนางเทรีซา เมย์ นายกรัฐมนตรีสหราชอาณาจักร ดังนี้
Right Honourable Prime Minister,
On behalf of the Royal Thai Government and the people of the Kingdom of Thailand, I wish to extend my sincere congratulations on your re-election as Prime Minister of the United Kingdom.
This past year, the partnership between Thailand and the United Kingdom has advanced significantly. Trade and investment exchanges continue to excel in both directions, and remain at the forefront of our enduring bilateral ties. With this sustained momentum of cooperation, I look forward to working closely with you to further enhance the unique and constructive linkages between our two countries for the mutual benefits of our peoples and our regions.
I wish you every success as you lead the United Kingdom towards a prosperous and dynamic future.
Accept, Right Honourable Prime Minister, the renewed assurances of my highest consideration.
General Prayut Chan-o-cha (Ret.)
Prime Minister of the Kingdom of Thailand
รัฐบาลไทย-ข่าวทำเนียบรัฐบาล-นายกฯ รับทราบข้อมูล ปตท.-บางจาก ปรับลดราคาน้ำมันพรุ่งนี้ ชี้เป็นข่าวดีสำหรับประชาชนผู้เดินทาง ย้ำให้ทุกคนยึดหลักเมาไม่ขับ ปฏิบัติตามกฎจราจร และเอื้อเฟื้อแก่เพื่อนร่วมทาง
วันศุกร์ที่ 29 ธันวาคม 2560
นายกฯ รับทราบข้อมูล ปตท.-บางจาก ปรับลดราคาน้ํามันพรุ่งนี้ ชี้เป็นข่าวดีสําหรับประชาชนผู้เดินทาง ย้ําให้ทุกคนยึดหลักเมาไม่ขับ ปฏิบัติตามกฎจราจร และเอื้อเฟื้อแก่เพื่อนร่วมทาง
นายกฯ รับทราบข้อมูล ปตท.-บางจาก ปรับลดราคาน้ํามันพรุ่งนี้ ชี้เป็นข่าวดีสําหรับประชาชนผู้เดินทาง ย้ําให้ทุกคนยึดหลักเมาไม่ขับ ปฏิบัติตามกฎจราจร และเอื้อเฟื้อแก่เพื่อนร่วมทาง
พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี รับทราบข้อมูลจากกระทรวงพลังงานว่า ปตท.และบางจาก ได้ปรับลดราคาขายปลีกน้ํามันกลุ่มเบนซินลิตรละ 30 สตางค์ เว้น E85 ปรับลด 20 สตางค์ ซึ่งจะมีผลตั้งแต่เวลา 05.00 น. ของวันที่ 30 ธ.ค.60
ทั้งนี้ นายกรัฐมนตรีกล่าวว่า การปรับลดราคาน้ํามันดังกล่าวถือเป็นข่าวดี และเป็นของขวัญสําหรับพี่น้องประชาชนที่เดินทางในช่วงเทศกาลปีใหม่ โดยนายกรัฐมนตรีขอให้ประชาชนที่เริ่มทยอยเดินทางออกต่างจังหวัดขับรถด้วยความระมัดระวัง ยึดหลักเมาไม่ขับและปฏิบัติตามกฎจราจร รวมทั้งมีน้ําใจเอื้อเฟื้อต่อกัน เพื่อให้ถึงที่หมายอย่างปลอดภัย และมีความสุขกับครอบครัวในช่วงวันหยุดพิเศษนี้
..............................................
สํานักโฆษก
รัฐบาลไทย-ข่าวทำเนียบรัฐบาล-รัฐมนตรีฯ ก.อุต บรรยายพิเศษในหัวข้อ ไทยแลนด์ 4.0 กับการก่อสร้างให้กับสมาพันธ์สมาคมการก่อสร้างแห่งอาเซียน
วันศุกร์ที่ 7 กันยายน 2561
รัฐมนตรีฯ ก.อุต บรรยายพิเศษในหัวข้อ ไทยแลนด์ 4.0 กับการก่อสร้างให้กับสมาพันธ์สมาคมการก่อสร้างแห่งอาเซียน
รัฐมนตรีฯ ก.อุต บรรยายพิเศษในหัวข้อ ไทยแลนด์ 4.0 กับการก่อสร้างให้กับสมาพันธ์สมาคมการก่อสร้างแห่งอาเซียน
วันนี้ (7 กันยายน 2561) นายอุตตม สาวนายน รัฐมนตรีว่าการกระทรวงอุตสาหกรรม บรรยายพิเศษในหัวข้อไทยแลนด์ 4.0 กับการก่อสร้างในการประชุม ACF Council Meeting ครั้งที่ 46 ของสมาพันธ์สมาคมการก่อสร้างแห่งอาเซียน ASEAN Constructors Federation ซึ่งประกอบด้วยสมาชิกจาก 8 ประเทศ ได้แก่ กัมพูชา อินโดนีเซีย มาเลเซีย เมียนมา ฟิลิปปินส์ สิงคโปร์ เวียดนาม และไทย ณ ห้องฟินิกส์ 1 ศูนย์การแสดงสินค้า อิมแพ็ค เมืองทองธานี
ทั้งนี้ สมาพันธ์สมาคมการก่อสร้างแห่งอาเซียนจัดตั้งขึ้นเพื่อใช้เป็นเวทีสนทนาแลกเปลี่ยนความคิดเห็นระหว่างผู้รับเหมาก่อสร้างในภูมิภาคอาเซียน เพื่อให้เกิดการดําเนินงานร่วมกันอย่างมีประสิทธิภาพในด้านการพัฒนาของเทคโนโลยี การจัดการ ทักษะ และมาตรฐานของอุตสาหกรรมก่อสร้างในภูมิภาคอาเซียน
รัฐบาลไทย-ข่าวทำเนียบรัฐบาล-รมว.ทส.ร่วมพิธีเปิดการประชุมสุดยอดอาเซียน ครั้งที่ 35 และการจัดกิจกรรมเชิงวิชาการสำหรับคู่สมรสผู้นำประเทศสมาชิกอาเซียนและ External Partners ในช่วงการประชุมสุดยอดอาเซียน ครั้งที่ ๓๕
วันพุธที่ 6 พฤศจิกายน 2562
รมว.ทส.ร่วมพิธีเปิดการประชุมสุดยอดอาเซียน ครั้งที่ 35 และการจัดกิจกรรมเชิงวิชาการสําหรับคู่สมรสผู้นําประเทศสมาชิกอาเซียนและ External Partners ในช่วงการประชุมสุดยอดอาเซียน ครั้งที่ ๓๕
รมว.ทส.ร่วมพิธีเปิดการประชุมสุดยอดอาเซียน ครั้งที่ 35 และการจัดกิจกรรมเชิงวิชาการสําหรับคู่สมรสผู้นําประเทศสมาชิกอาเซียนและ External Partners ในช่วงการประชุมสุดยอดอาเซียน ครั้งที่ ๓๕ และการประชุมสุดยอดที่เกี่ยวข้อง เรื่อง “การแลกเปลี่ยนแนวปฏิบัติที่เป็
รมว.ทส.ร่วมพิธีเปิดการประชุมสุดยอดอาเซียน ครั้งที่ 35 และการจัดกิจกรรมเชิงวิชาการสําหรับคู่สมรสผู้นําประเทศสมาชิกอาเซียนและ External Partners ในช่วงการประชุมสุดยอดอาเซียน ครั้งที่ ๓๕ และการประชุมสุดยอดที่เกี่ยวข้อง เรื่อง “การแลกเปลี่ยนแนวปฏิบัติที่เป็นเลิศด้านการบริหารจัดการขยะ” (Sharing Best Practices on Waste Management)
วันที่ 3 พฤศจิกายน 2562 นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยภริยา เข้าร่วมพิธีเปิดการประชุมสุดยอดอาเซียน ครั้งที่ 35 และกิจกรรมสําหรับคู่สมรสผู้นําประเทศสมาชิกอาเซียน และ External Partners ในหัวข้อ "แลกเปลี่ยนแนวทางการปฏิบัติที่เป็นเลิศด้านการบริหารจัดการขยะ" (Sharing Best Practices on waste Management) ที่ อิมแพ็ค เมืองทองธาน ซึ่งรัฐมนตรีว่าการกระทรวงทรัพยากรธรรมชาติและสิ่งแวดล้อม ได้นําคณะคู่สมรสผู้นําประเทศสมาชิกอาเซียน และ External Partners เยี่ยมชมนิทรรศการบริเวณพื้นที่จัดแสดงนิทรรศการเกี่ยวกับการบริหารจัดการขยะของประเทศไทย ในเรื่องของผลกระทบของขยะทะเล (impact of marine debris) การจัดการขยะจากต้นทางถึงปลายทาง (Land-sea waste management) Thailand plastic roadmap การรณรงค์ลดการใช้พลาสติกแบบใช้ครั้งเดียว การจัดการขยะโดยชุมชนเอื้ออาทรวังหว้า จังหวัดระยอง และทุ่นกักขยะ SCG-DMCR litter trap หลังจากนั้น ได้เข้าร่วมกิจกรรมเสวนาเชิงวิชาการ โดยมี นางนราพร จันทร์โอชา ภริยานายกรัฐมนตรี (พลเอก ประยุทธ์ จันทร์โอชา) เป็นประธาน ซึ่งรัฐมนตรีว่าการกระทรวงทรัพยากรธรรมชาติและสิ่งแวดล้อม ในฐานะผู้แทนภาครัฐ ได้นําเสนอแนวทางปฏิบัติในการบริหารจัดการและการแก้ไขปัญหาขยะของประเทศไทย โดยได้เน้นย้ําว่าทรัพยากรธรรมชาติและสิ่งแวดล้อมที่ใช้อยู่ในปัจจุบัน เป็นการยืมทรัพยากรธรรมชาติและสิ่งแวดล้อมของคนรุ่นต่อไปในอนาคตมาใช้จึงต้องร่วมมือกัน อนุรักษ์ ฟื้นฟู ดูแล และรักษา ทรัพยากรธรรมชาติและสิ่งแวดล้อม เพื่อส่งต่อให้คนรุ่นต่อไปในอนาตคในสภาพที่สมบูรณ์ ต่อไป และขอความร่วมมือประเทศสมาชิกอาเซียนในการร่วมมือกันแก้ไขปัญหาขยะและขยะทะเลซึ่งเป็นปัญหาสิ่งแวดล้อมที่สําคัญในภูมิภาคอาเซียนอย่างเข้มแข็ง นอกจากนี้ ยังมีผู้แทนจากภาคเอกชน ได้แก่ บริษัท SCG จํากัด (มหาชน) และบริษัท PTT Global Chemical จํากัด(มหาชน) และผู้แทนจากภาคประชาชน ได้แก่ ประธานศูนย์การเรียนรู้เศรษฐกิจพอเพียงชุมชนบ้านเอื้ออาทรวังหว้า ร่วมนําเสนอในการเสวนาเชิงวิชาการในครั้งนี้ด้วย ทั้งนี้ ภริยาผู้นําอาเซียนได้กล่าวเป็นแนวทางเดียวกันว่า สิ่งที่จะช่วยให้ประสบความสําเร็จ คือ การที่ทุกคนเปลี่ยน Mindset โดยใช้ แนว ทาง 4Rs โดยเริ่มจาก Rethink Reduce Reuse Recycle
รัฐบาลไทย-ข่าวทำเนียบรัฐบาล-รมว.กระทรวงวัฒนธรรม นำคณะผู้บริหาร ข้าราชการ และเจ้าหน้าที่วธ. ร่วมพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในวันเฉลิมพระชนมพรรษาพระบาทสมเด็จพระวชิรเกล้าเจ
วันอาทิตย์ที่ 28 กรกฎาคม 2562
รมว.กระทรวงวัฒนธรรม นําคณะผู้บริหาร ข้าราชการ และเจ้าหน้าที่วธ. ร่วมพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในวันเฉลิมพระชนมพรรษาพระบาทสมเด็จพระวชิรเกล้าเจ
รมว.กระทรวงวัฒนธรรม นําคณะผู้บริหาร ข้าราชการ และเจ้าหน้าที่วธ. ร่วมพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในวันเฉลิมพระชนมพรรษาพระบาทสมเด็จพระวชิรเกล้าเจ้าอยู่หัว 67 พรรษา 28 กรกฎาคม 2562
วันที่ 28 กรกฎาคม 2562 เวลา 13.00 น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน ประจําปีพุทธศักราช 2562 เนื่องในวันเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2562 โดยมีนายกฤษศญพงษ์ ศิริ ปลัดกระทรวงวัฒนธรรม ผู้บริหารกระทรวงวัฒนธรรม ข้าราชการและเจ้าหน้าที่ เข้าร่วมพิธี ณ หอประชุมใหญ่ ศูนย์วัฒนธรรมแห่งประเทศไทย
รัฐบาลไทย-ข่าวทำเนียบรัฐบาล-นายกฯ ย้ำ ครม.น้อมนำกระแสพระราชดำรัส ร.10 ไปปฏิบัติ อุทิศตนเพื่อประเทศชาติและประชาชน เตรียมแบ่งมอบงานอย่างเหมาะสม นำพาชาติบ้านเมืองพัฒนาอย่างยั่งยืน
วันเสาร์ที่ 2 ธันวาคม 2560
นายกฯ ย้ํา ครม.น้อมนํากระแสพระราชดํารัส ร.10 ไปปฏิบัติ อุทิศตนเพื่อประเทศชาติและประชาชน เตรียมแบ่งมอบงานอย่างเหมาะสม นําพาชาติบ้านเมืองพัฒนาอย่างยั่งยืน
นายกรัฐมนตรีย้ํากับคณะรัฐมนตรีใหม่ที่ได้เข้าเฝ้าฯ สมเด็จพระเจ้าอยู่หัว เพื่อถวายสัตย์ปฏิญาณวานนี้ ให้น้อมนํากระแสพระราชดํารัสใส่เกล้าใส่กระหม่อม อุทิศตนทํางานเพื่อประเทศชาติและประชาชน
วันนี้ (1 ธันวาคม 2561) พลเอก ประยุทธ์ จันทร์โอชา นายกรัฐมนตรี ได้ย้ํากับคณะรัฐมนตรีใหม่ที่ได้เข้าเฝ้าฯ สมเด็จพระเจ้าอยู่หัว เพื่อถวายสัตย์ปฏิญาณวานนี้ ให้น้อมนํากระแสพระราชดํารัสใส่เกล้าใส่กระหม่อม อุทิศตนทํางานเพื่อประเทศชาติและประชาชน ธํารงไว้ซึ่งสถาบันหลักได้แก่ ชาติ ศาสนา พระมหากษัตริย์ ให้อยู่คู่กับประเทศไทยสืบไป นอกจากนี้ ให้นําแนวพระราชดําริของพระบาทสมเด็จพระปรมินทรมหาภูมิพลอดุลยเดช บรมนาถบพิตร ยึดถือเป็นหลักในการปฏิบัติงาน และสืบสานต่อยอดให้ประเทศเกิดการพัฒนาอย่างมั่นคง ดํารงรักษาอัตลักษณ์ทางประวัติศาสตร์และวัฒนธรรมประเพณีที่งดงาม สร้างสังคมจิตอาสาที่มีคุณธรรมจริยธรรม และปราศจากการทุจริตอย่างยั่งยืน “ส่วนตัวนายกรัฐมนตรีได้รับใส่เกล้าใส่กระหม่อม และน้อมนําไปขับเคลื่อนงานอย่างเต็มกําลังความสามารถ โดยจะแบ่งมอบงานให้แก่รองนายกรัฐมนตรี รัฐมนตรีประจําสํานักนายกรัฐมนตรี และมอบหมายงานตามภารกิจแก่รัฐมนตรีทุกกระทรวงอย่างเหมาะสม เพื่อร่วมกันนําพาประเทศไปสู่ความเจริญก้าวหน้าอย่างเข้มแข็ง ประชาชนมีความสุขและความพึงพอใจให้มากที่สุด”
------------------------------------
รัฐบาลไทย-ข่าวทำเนียบรัฐบาล-นายกรัฐมนตรีเยี่ยมชมการเรียนการสอนของวิทยาลัยอาชีวศึกษาภาวนาโพธิคุณ
วันศุกร์ที่ 13 กันยายน 2562
นายกรัฐมนตรีเยี่ยมชมการเรียนการสอนของวิทยาลัยอาชีวศึกษาภาวนาโพธิคุณ
นายกรัฐมนตรีเยี่ยมชมการเรียนการสอนของวิทยาลัยอาชีวศึกษาภาวนาโพธิคุณ โรงเรียนต้นแบบแห่งการปฏิรูปการศึกษา ในการใช้ ธรรมนําปัญญาแห่งแรกของประเทศไทย
วันนี้ (13 ก.ย.62) เวลา 14.35 น. อ. เกาะสมุย จังหวัดสุราษฎร์ธานี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เยี่ยมชมการเรียนการสอนของวิทยาลัยอาชีวศึกษาภาวนา โพธิคุณ โรงเรียนต้นแบบแห่งการปฏิรูปการศึกษา ในการใช้ ธรรมนําปัญญาแห่งแรกของประเทศไทย
โอกาสนี้ นายกรัฐมนตรีชมการเรียนการสอนภาษาจีน ณ ห้องเรียนภาษาจีน โดยกล่าวทักทายเด็กนักเรียนเป็นภาษาจีนว่า “หนีห่าว” และชมการวาดภาพดอกเหมย ศิลปะการตัดกระดาษรูปภาพต่าง ๆ รวมทั้งศิลปะการเขียนพู่กันจีน และเขียนชื่อ “ประยุทธ์” เป็นภาษาจีนลงในกระดาษสีแดง และเยี่ยมชมห้องเรียนภาษาอังกฤษและห้องเรียนคอมพิวเตอร์ จากนั้นแวะชมโรงอาหารของวิทยาลัยอาชีวศึกษาฯ ร่วมสาธิตการทําอาหารใบเหลียงผัดไข่ เกี๊ยวหมูหมาล่า ข้าวเหนียวน้ําตาลหวานร่วมกับพ่อครัวคนไทยและพ่อครัวต่างประเทศ และนั่งรถรางเยี่ยมชมแปลงเกษตร ฟาร์มไก่ บริเวณรอบวิทยาลัยฯ ก่อนเดินทางไปยังหอประชุมใหญ่วิทยาลัยอาชีวศึกษาฯ เพื่อพบประชาชนและนักศึกษา
โอกาสนี้ นายกรัฐมนตรีได้กล่าวชื่นชมวิทยาลัยอาชีวศึกษาภาวนาโพธิคุณที่มีการจัดการเรียนการสอนระดับอาชีวศึกษาที่มุ่งส่งเสริมให้นักเรียนมีคุณภาพ เป็นโรงเรียนต้นแบบแห่งการปฏิรูปการศึกษาที่ใช้ธรรมนําปัญญาแห่ง พร้อมขอบคุณมูลนิธิ พร้อมขอให้สานต่อความเข้าใจบนพื้นฐานของสถาบันชาติ ศาสนาและพระมหากษัตริย์ ทั้งนี้ คนไทยต้องรักและสามัคคี ขอให้นําสิ่งเหล่านี้บรรจุอยู่หลักสูตรการเรียนการสอนเพื่อปลูกฝังให้เยาวชนมีหัวใจเต็มเปี่ยมไปด้วยความรัก ซึ่งเป็นเรื่องที่สําคัญทั้งนี้ รัฐบาลพัฒนาคนโดยมุ่งเน้นเรื่องการศึกษา เน้นเสริมทักษะด้านภาษาต่างประเทศและเทคโนโลยีดิจิตอล เพื่อประดิษฐ์คนให้ตรงตามความต้องการตลาดแรงงาน โดยอบรมธรรมะควบคู่เข้าไปด้วย ตามที่ในหลวงรัชกาลที่ 9 ทรงพระราชดํารัสไว้ว่าความรู้ คู่คุณธรรม ซึ่งทุกคนสามารถนํามาปรับใช้ในชีวิตประจําวันได้
นายกรัฐมนตรียังได้หยิบยกศักยภาพ 3 อย่างของประเทศไทยที่สําคัญ คือ ธรรมขาติที่สวยงาม อาหารอร่อย และรอยยิ้มสวยงาม ซึ่งเป็นเสน่ห์ของคนไทย ในการเป็นเจ้าบ้านที่ดีให้การต้อนรับนักท่องเที่ยวที่เดินทางเข้ามาประเทศไทย ด้วยไมตรีจิตพร้อมกันนี้ นายกรัฐมนตรีได้เปิดเพลง “อยู่อย่างจงรัก ตายอย่างภักดี” จากโทรศัพท์มือถือของตนเอง พร้อมกล่าวทึ้งท้ายว่า “เกิดเป็นคนไทย ตายอย่างไทย ต้องสํานึกในแผ่นดินไทย ซึ่งทุกคนต้องทําหน้าที่ปกป้องชาติ ศาสน์ กษัตริย์และเทิดทูนสถาบันพระมหากษัตริย์ไทยด้วย”
--------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สงกรานต์นี้ "อยู่บ้าน หยุดเชื้อ เพื่อชาติ"
วันอังคารที่ 14 เมษายน 2563
สงกรานต์นี้ "อยู่บ้าน หยุดเชื้อ เพื่อชาติ"
ปฏิบัติตามมาตรการของทางรัฐ อย่างเคร่งครัด เพื่อตัวคุณเองและคนที่คุณรัก
รัฐบาลไทย-ข่าวทำเนียบรัฐบาล-ปลัด สธ. กำชับ สงกรานต์กตัญญูไม่นำโควิด-19 ไปติดญาติผู้ใหญ่ เร่งค้นหาผู้ป่วยรายใหม่เชิงรุกในพื้นที่เสี่ยง [กระทรวงสาธารณสุข]
วันจันทร์ที่ 13 เมษายน 2563
ปลัด สธ. กําชับ สงกรานต์กตัญญูไม่นําโควิด-19 ไปติดญาติผู้ใหญ่ เร่งค้นหาผู้ป่วยรายใหม่เชิงรุกในพื้นที่เสี่ยง [กระทรวงสาธารณสุข]
กระทรวงสาธารณสุขกําชับประชาชนงดจัดงานเทศกาลสงกรานต์ แสดงความกตัญญูแบบมีระยะห่างป้องกันนําเชื้อโควิด-19 ญาติผู้ใหญ่ในบ้าน พร้อมเร่งทําการค้นหาผู้ป่วยรายใหม่เชิงรุกในพื้นที่เสี่ยง นําเข้าระบบ ป้องกันการแพร่ระบาดในวงกว้าง
กระทรวงสาธารณสุขกําชับประชาชนงดจัดงานเทศกาลสงกรานต์ แสดงความกตัญญูแบบมีระยะห่างป้องกันนําเชื้อโควิด-19 ญาติผู้ใหญ่ในบ้าน พร้อมเร่งทําการค้นหาผู้ป่วยรายใหม่เชิงรุกในพื้นที่เสี่ยง นําเข้าระบบ ป้องกันการแพร่ระบาดในวงกว้าง
วันนี้ (13 เมษายน 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จังหวัดนนทบุรี นายแพทย์สุขุม กาญจนพิมาย ปลัดกระทรวงสาธารณสุข กล่าวว่า แม้ว่าช่วงนี้ สถานการณ์โรคโควิด-19 ของประเทศไทยจะดูดีขึ้น เมื่อเทียบกับระยะที่ผ่านมา แต่ประชาชนคนไทยยังต้องช่วยกันอีกสักระยะหนึ่ง โดยเฉพาะเทศกาลสงกรานต์ในปีนี้ รัฐบาลได้ขอความร่วมมือประชาชนงดจัดงานฉลองช่วงเทศกาล งดการรวมกลุ่ม เพื่อป้องกันการแพร่ระบาดของโรคโควิด-19 ซึ่งเทศกาลสงกรานต์ในปีที่ผ่านมา คนไทยส่วนใหญ่ได้เดินทางกลับภูมิลําเนา เพื่อแสดงความเคารพ รดน้ําดําหัว ขอพรต่อพ่อแม่และญาติผู้ใหญ่ ในปีนี้สถานการณ์ไม่เหมือนที่ผ่านๆ มา ดังนั้นแสดงความกตัญญูกตเวทีแก่ผู้ใหญ่และแสดงความรักต่อคนในครอบครัว เพื่อลดการแพร่ระบาดของโรคโควิด-19 กระทรวงสาธารณสุขแนะนําประชาชนยังคงปฏิบัติตามมาตรการของภาครัฐอย่างเคร่งครัด อาทิ งดการเดินทาง งดการฉลองสงกรานต์ งดการสังสรรค์เป็นกลุ่ม งดเล่นสาดน้ํา รักษาระยะห่าง หากขอพรญาติผู้ใหญ่แนะให้ขอพรออนไลน์ หากอยู่บ้านเดียวกัน ให้เว้นระยะห่าง 1- 2 เมตร ไม่อยู่ใกล้ชิดกับญาติผู้ใหญ่โดยไม่จําเป็น ใส่หน้ากากอนามัย หมั่นล้างมือ เพื่อป้องกันการแพร่เชื้อไปยังสมาชิกในครอบครัวและผู้ใกล้ชิด
นายแพทย์สุขุมกล่าวต่อว่า ในรอบสัปดาห์ที่ผ่านมามีรายงานผู้ป่วยรายใหม่ลดลงอย่างต่อเนื่อง ขอประชาชนอย่าเพิ่งวางใจว่าสถานการณ์ดีขึ้นแล้ว จนออกไปใช้ชีวิตประจําวันตามปกติ อาจมีความเสี่ยงติดเชื้อโรคได้ การที่จํานวนผู้ป่วยรายใหม่ลดลงส่วนหนึ่งมาจากมาตรการของภาครัฐที่มีการประกาศใช้ พรก.ภาวะฉุกเฉิน ปิดพื้นที่เสี่ยง ยกเลิกเที่ยวบินจากต่างประเทศ และการนําคนไทยจากต่างประเทศเข้า State Quarantine ทุกคน เมื่อป่วยนําเข้าระบบการรักษาทันทีพร้อม
อย่างไรก็ตามสิ่งที่กระทรวงสาธารณสุขได้ทําควบคู่กันไปคือการค้นหาเชิงรุก (Active case finding) ในพื้นที่ที่พบผู้ป่วยจํานวนมากเพิ่มเติมจากระบบเฝ้าระวังปกติ เช่น ในกรุงเทพมหานคร ชลบุรี กระบี่ ภูเก็ต นนทบุรี เป็นต้น ทําให้ ค้นพบผู้ป่วยรายใหม่นํามาเข้าระบบและติดตามผู้สัมผัสใกล้ชิดได้อย่างรวดเร็ว ป้องกันการแพร่ระบาดเป็นวงกว้าง เช่นเดียวกับกรณีที่สนามมวย และสถานบันเทิง
*************************************13 เมษายน 2563
รัฐบาลไทย-ข่าวทำเนียบรัฐบาล-สารแสดงความยินดีเนื่องในโอกาสครบรอบ ๖๐ ปี การสถาปนาความสัมพันธ์ทางการทูตระหว่างไทยกับสาธารณรัฐเกาหลี
วันจันทร์ที่ 1 ตุลาคม 2561
สารแสดงความยินดีเนื่องในโอกาสครบรอบ ๖๐ ปี การสถาปนาความสัมพันธ์ทางการทูตระหว่างไทยกับสาธารณรัฐเกาหลี
สารแสดงความยินดีเนื่องในโอกาสครบรอบ ๖๐ ปี การสถาปนาความสัมพันธ์ทางการทูตระหว่างไทยกับสาธารณรัฐเกาหลี
สาร
พลเอก ประยุทธ์ จันทร์โอชา นายกรัฐมนตรี
เนื่องในโอกาสครบรอบ ๖๐ ปี การสถาปนาความสัมพันธ์ทางการทูต
ระหว่างไทยกับสาธารณรัฐเกาหลี
วันที่ ๑ ตุลาคม ๒๕๖๑
.........................
ราชอาณาจักรไทยกับสาธารณรัฐเกาหลีมีความสัมพันธ์อันดีมาอย่างยาวนาน ตั้งแต่ก่อนสถาปนาความสัมพันธ์ทางการทูตอย่างเป็นทางการ โดยเมื่อ ๖๘ ปีที่แล้ว ทหารไทยและทหารสาธารณรัฐเกาหลี ได้ร่วมรบเคียงบ่าเคียงไหล่กัน เพื่อรักษาสันติภาพและอิสรภาพบนคาบสมุทรเกาหลี จากนั้นทั้งสองประเทศได้สถาปนาความสัมพันธ์ทางการทูตและเริ่มมีปฏิสัมพันธ์กันมากขึ้น ทําให้มิตรภาพที่ใกล้ชิดได้เจริญงอกงามยิ่งขึ้นจากความร่วมมือด้านความมั่นคงได้พัฒนายกระดับเป็นหุ้นส่วนยุทธศาสตร์ในปัจจุบัน ซึ่งความร่วมมือทวิภาคีที่ไทยและสาธารณรัฐเกาหลีได้ร่วมกันผลักดันได้ขยายตัวไปในมิติต่างๆ ทั้งด้านการเมือง ความมั่นคง เศรษฐกิจ การค้า
การลงทุน การท่องเที่ยว สังคมและวัฒนธรรม รวมทั้งด้านวิทยาศาสตร์และเทคโนโลยี อีกทั้งด้วยความใกล้ชิดที่มีระหว่างกันมายาวนาน ทําให้ความสัมพันธ์ระหว่างไทยและสาธารณรัฐเกาหลีมีความมั่นคงราบรื่นมาโดยตลอดในทุกระดับ ทั้งภาครัฐ ภาคเอกชน และภาคประชาชน โดยเฉพาะภาคประชาชนที่มีการไปมาหาสู่กันอย่างสม่ําเสมอ นับเป็นรากฐานสําคัญที่เข้มแข็งในการเสริมสร้างและกระชับความร่วมมือระหว่างสองประเทศให้มีความแน่นแฟ้นยิ่งขึ้น
เนื่องในโอกาสครบรอบ ๖๐ ปี การสถาปนาความสัมพันธ์ทางการทูตระหว่างไทยกับสาธารณรัฐเกาหลี ผมในนามรัฐบาลไทยและประชาชนชาวไทย ขอส่งความปรารถนาดีมายังรัฐบาลและประชาชนชาวสาธารณรัฐเกาหลีทุกคน ผมเชื่อมั่นว่าทั้งสองประเทศจะเป็นพันธมิตรใกล้ชิดยิ่งขึ้นเพื่อส่งเสริมความร่วมมือระหว่างกันในทุกระดับ ทั้งทวิภาคี ระดับภูมิภาค และระดับโลก เพื่อสร้างสันติภาพ เสถียรภาพ และความเจริญรุ่งเรืองร่วมกันอย่างยั่งยืนตลอดไป
พลเอก ประยุทธ์ จันทร์โอชา
นายกรัฐมนตรี
รัฐบาลไทย-ข่าวทำเนียบรัฐบาล-ครม. เดินหน้าพัฒนาโครงสร้างพื้นฐานประเทศ โดยนำร่องให้การทางพิเศษฯ ระดมทุนผ่าน TFF
วันอังคารที่ 30 พฤษภาคม 2560
ครม. เดินหน้าพัฒนาโครงสร้างพื้นฐานประเทศ โดยนําร่องให้การทางพิเศษฯ ระดมทุนผ่าน TFF
ในวันที่ 30 พ.ค.2560 ครม.เห็นชอบการระดมทุนผ่านกองทุนรวมโครงสร้างพื้นฐานเพื่ออนาคตประเทศไทย โดยนําร่องให้การทางพิเศษฯ นํารายได้ค่าผ่านทางของโครงการทางพิเศษฉลองรัชและโครงการทางพิเศษบูรพาวิถี เพื่อไปลงทุนโครงการโครงสร้างพื้นฐานใหม่ของ กทพ.
นายเอกนิติ นิติทัณฑ์ประภาศ ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า ในวันที่ 30 พฤษภาคม 2560 คณะรัฐมนตรีได้เห็นชอบการระดมทุนผ่านกองทุนรวมโครงสร้างพื้นฐานเพื่ออนาคตประเทศไทย (Thailand Future Fund) (TFF) โดยนําร่องให้การทางพิเศษแห่งประเทศไทย (กทพ.) นํารายได้ค่าผ่านทางของโครงการทางพิเศษฉลองรัช (รามอินทรา – อาจณรงค์) และโครงการทางพิเศษบูรพาวิถี (บางนา – ชลบุรี) ของ กทพ. เพื่อไปลงทุนโครงการโครงสร้างพื้นฐานใหม่ของ กทพ. ในโครงการทางพิเศษพระราม 3 - ดาวคะนอง – วงแหวนรอบนอกกรุงเทพมหานครด้านตะวันตก และโครงการทางด่วนขั้นที่ 3 สายเหนือตอน N2 และ E – W Corridor ด้านตะวันออก
ทั้งนี้ โครงสร้างและรูปแบบ TFF จัดตั้งภายใต้ประกาศคณะกรรมการกํากับตลาดทุนที่ ทน. 8/2559 เรื่อง หลักเกณฑ์ เงื่อนไข และวิธีการจัดตั้งและจัดการ TFF และเป็นกองทุนปิดที่ไม่จํากัดอายุของกองทุน รวมทั้งจดทะเบียนในตลาดหลักทรัพย์แห่งประเทศไทย โดย TFF จะเสนอขายหน่วยลงทุนแก่นักลงทุนทั่วไป ซึ่งจะได้รับผลตอบแทนตามผลการดําเนินการของโครงการโครงสร้างพื้นฐานที่กองทุนรวมฯ ลงทุน โดยไม่มีกลไกการรับประกันผลตอบแทน
นายเอกนิติ นิติทัณฑ์ประภาศ ผู้อํานวยการ สคร. กล่าวเพิ่มเติมว่า ปัจจุบันกระทรวงการคลังถือหน่วยลงทุน TFF วงเงิน 1,000 ล้านบาท และเพื่อสร้างความเชื่อมั่นแก่นักลงทุน กระทรวงการคลังจะลงทุนในหน่วยลงทุนของ TFF เพิ่มเติมในวงเงินไม่เกิน 9,000 ล้านบาท นอกจากนี้ เพื่อจูงใจให้หน่วยงานภาครัฐนําโครงการโครงสร้างพื้นฐานมาระดมทุนผ่านกองทุนรวมฯ คณะรัฐมนตรีได้มีมติเห็นชอบมาตรการในการสร้างแรงจูงใจในการนําโครงการโครงสร้างพื้นฐานของ กทพ. มาระดมทุนผ่านกองทุนรวมฯ เช่น (1) การเห็นสมควรให้ปรับปรุงหลักเกณฑ์ในการคํานวณกําไรเพื่อการจัดสรรโบนัส เพื่อชดเชยในกรณีที่ต้นทุนที่เพิ่มสูงขึ้นจากการระดมทุนผ่านกองทุนรวมฯ โดยการนํารายการผลกระทบทางบัญชีที่เกิดจากการนําโครงการเข้าระดมทุนผ่านกองทุนรวมฯ มาบวกกลับในการคํานวณกําไรสุทธิเพื่อการจัดสรรโบนัส และ (2) ให้ กทพ. สามารถนําเงินสภาพคล่องส่วนเกินดังกล่าวซื้อหน่วยลงทุน A ของกองทุนรวมฯ และ/หรือสามารถบริหารสภาพคล่องได้ตามขอบเขตที่กําหนดไว้ในกฎหมายจัดตั้งของ กทพ. และกฎหมายอื่นที่เกี่ยวข้องได้
นายเอกนิติ นิติทัณฑ์ประภาศ ผู้อํานวยการ สคร. กล่าวสรุปว่า การระดมทุนผ่านกองทุนรวมฯ เป็นแหล่งเงินทุนใหม่ที่ กทพ. สามารถลงทุนได้ทันทีโดยไม่ต้องรอสะสมรายได้หรือรอการจัดสรรเงินกู้ในการลงทุนในโครงการโครงสร้างพื้นฐานที่มีความพร้อม และไม่เป็นหนี้สาธารณะของประเทศ นอกจากนี้ สามารถนําเงินทุนของภาครัฐทั้งเงินกู้และงบประมาณที่มีอยู่อย่างจํากัดไปใช้ในการลงทุนโครงการโครงสร้างพื้นฐานที่สําคัญของประเทศได้มากขึ้น เช่น ด้านสาธารณสุข และด้านการศึกษา เป็นต้น ซึ่งจะช่วยเพิ่มขีดความสามารถในการแข่งขันของประเทศต่อไปในอนาคต
สํานักงานคณะกรรมการนโยบายรัฐวิสาหกิจ
โทร. 02 298 5880-7 ต่อ 3167
รัฐบาลไทย-ข่าวทำเนียบรัฐบาล-ศูนย์ปฏิบัติการร่วมการแพทย์และสาธารณสุข จัดทีมแพทย์ดูแลประชาชนที่ร่วมสวดมนต์เคารพพระบรมราชสรีรางคาร
วันพุธที่ 1 พฤศจิกายน 2560
ศูนย์ปฏิบัติการร่วมการแพทย์และสาธารณสุข จัดทีมแพทย์ดูแลประชาชนที่ร่วมสวดมนต์เคารพพระบรมราชสรีรางคาร
ศูนย์ปฏิบัติการร่วมการแพทย์และสาธารณสุข จัดทีมแพทย์ดูแลประชาชนกราบสักการะและสวดมนต์เคารพพระบรมราชสรีรางคาร  ที่วัดราชบพิธสถิตมหาสีมาราม และวัดบวรนิเวศวิหารราชวรวิหาร ตลอดเดือนพฤศจิกายน 2560
ศูนย์ปฏิบัติการร่วมการแพทย์และสาธารณสุข จัดทีมแพทย์ดูแลประชาชนกราบสักการะและสวดมนต์เคารพพระบรมราชสรีรางคาร ที่วัดราชบพิธสถิตมหาสีมาราม และวัดบวรนิเวศวิหารราชวรวิหาร ตลอดเดือนพฤศจิกายน 2560
วันนี้ (1 พฤศจิกายน 2560) ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข ให้สัมภาษณ์ว่า ศูนย์ปฏิบัติการร่วมการแพทย์และสาธารณสุข ได้จัดทีมแพทย์ดูแลประชาชนที่มากราบสักการะและสวดมนต์เคารพพระบรมราชสรีรางคาร ที่วัดราชบพิธสถิตมหาสีมาราม และวัดบวรนิเวศวิหารราชวรวิหาร ซึ่งเป็นที่ประดิษฐานพระบรมราชสรีรางคารพระบาทสมเด็จพระปรมินทรมหาภูมิพลอดุลยเดช บรมนาถบพิตร ซึ่งขณะนี้มีประชาชนเข้าร่วมสวดมนต์เป็นจํานวนมาก เฉพาะที่วัดบวรนิเวศในช่วง 2 วันที่ผ่านมา มีจํานวนกว่า 40,000 คน
“ได้สั่งการให้นายแพทย์เจษฎา โชคดํารงสุข ปลัดกระทรวงสาธารณสุข จัดทีมแพทย์ของกระทรวงสาธารณสุข ร่วมปฏิบัติงานในศูนย์ปฏิบัติการร่วมการแพทย์และสาธารณสุข ซึ่งประกอบด้วย โรงพยาบาลสนามพระราชทานในพระองค์ 904 โรงพยาบาลสนามกองทัพบก โรงพยาบาลตํารวจ โรงพยาบาลศิริราช โรงพยาบาลรามาธิบดี โรงพยาบาลธรรมศาสตร์ โรงพยาบาลจุฬาลงกรณ์ วชิรพยาบาล สํานักงานแพทย์ สํานักงานปลัดกระทรวงกลาโหมโรงพยาบาลในสังกัดกระทรวงสาธารณสุข ทั้งกรมการแพทย์และส่วนภูมิภาค ทีมสุขภาพจิต กรมสุขภาพจิต สํานักแพทย์ สํานักอนามัย กรุงเทพมหานคร มูลนิธิร่วมกตัญญู และมูลนิธิป่อเต็กตึ้งร่วมกันดูแลพี่น้องประชาชนที่ถวายดอกไม้หน้าพระบรมมหาราชวัง ร่วมสวดมนต์เคารพพระบรมราชสรีรางคารวัดราชบพิธสถิตมหาสีมารามและวัดบวรนิเวศวิหารราชวรวิหาร ซึ่งทางวัดเปิดให้ประชาชนร่วมสวดมนต์ทุกวันเวลา 20.00- 21.00 น. รวมทั้งดูแลประชาชนและนักท่องเที่ยวที่เข้าชมนิทรรศการและพระเมรุมาศ ที่ท้องสนามหลวง ตลอดเดือนพฤศจิกายน 2560” ศ.คลินิก เกียรติคุณ นพ.ปิยะสกลกล่าว
******************* 1 พฤศจิกายน 2560